ขอแจ้งเรื่องซอยสาธารณะที่ยังไม่มีการทำถนนและระบบสาธารณูปโภค โดยยังเป็นถนนดินอยู่ ที่ตั้งซอยอยู่ในท้ายซอยลาดพร้าว 101 ระหว่างซอยย่อย 51 กับ 53 (หมู่บ้านแฮปปี้แลนด์แกรนด์วิวและหมู่บ้านฟ้ากรีนปาร์ค) ทางเข้าที่ดินกว้าง 5 เมตรเป็นทางสาธารณะ (และทางเจ้าของที่ดินทุกแปลงตลอดแนวถนนมีความประสงค์จะยกที่ดินกว้าง 2 เมตรเพื่อขยายถนนเป็น 7 เมตร) ซึ่งทางเจ้าของที่ดินเคยยื่นเรื่องไปทางเขตบางกะปิเพื่อขอให้จัดสรรงบประมาณมาพัฒนาปรับปรุงเป็นถนนปูนพร้อมระบบสาธารณูปโภคตั้งแต่ปี 2561 และทางสำนักงานเขตบางกะปิแจ้งว่า ได้เคยสำรวจและตั้งงบไว้แล้ว แต่งบไม่ได้รับการอนุมัติงบประมาณจาก กทม.  เนื่องจากขณะนั้นที่ดินหนึ่งด้านตลอดแนวถนนยังเป็นที่ดินว่างเปล่ายังไม่มีใครปลูกสร้างอาคารบ้านเรือน (ส่วนอีกด้านของถนนเป็นแนวหลังบ้านของโครงการแฮปปี้แลนด์แกรนด์วิว) แต่ขณะนี้ได้เริ่มมีการพัฒนาก่อสร้างในซอยแล้ว อีกทั้งสุดซอยจะเชื่อมกับคลองจั่นซึ่งเป็นชุมชนมีผู้อยู่อาศัยมากหากทาง กทม. พัฒนาถนนซอยนี้ก็จะเพิ่มความสะดวกสบายในการสัญจรให้กับชุมชนบริเวณนี้เป็นอย่างมาก  ช่วยลดภาระมอเตอร์ไซค์จำนวนมากที่วิ่งบนทางเดินริมคลองจั่น สร้างทางเชื่อมต่อออกไปยังถนนข้างเคียงอีกมากมาย จึงขอส่งเรื่องนี้ให้ทาง กทม. ช่วยพิจารณาเรื่องนี้โดยได้ยื่นเอกสารทั้งหมดในทางเขตบางกะปิเป็นที่เรียบร้อยแล้ว
จึงเรียนมาเพื่อขอความกรุณาในการพิจารณาอนุมัติงบประมาณในการพัฒนาซอยดังกล่าวด้วย